ddrg/super_eurlex huggingface dataset:
FI Euroopan unionin virallinen lehti CE 84/733

(2004/C 84 E/0826)

KIRJALLINEN KYSYMYS P-3154/03

esittäjä(t): Michael Cashman (PSE) komissiolle

(20. lokakuuta 2003)

Aihe: Matkapuhelinten turvallisuus

Koska tuoreet tutkimukset ovat osoittaneet, että uusi matkapuhelinsukupolvi voi häiritä tietyn tyyppisiä sydämentahdistimia, voiko komissio yksityiskohtaisesti selvittää, mitä toimenpiteitä on toteutettu EU:n kansalaisten terveyden vaarantumisen estämiseksi?

Vaikuttaisi siltä, että ongelma ei koske keraamisella suodattimella varustettuja uusia sydämentahdistimia. Voiko komissio vahvistaa, että on toteutettu toimenpiteitä, jotta nämä mallit otetaan käyttöön koko alalla ja varmistetaan, että kansalaiset ovat tietoisia vanhojen mallien käytön vaaroista?

Voiko komissio myös yksityiskohtaisesti selvittää, mitä tietoja se on vuoden 1994 jälkeen antanut matkapuhelinten käytön turvallisuudesta sydämentahdistinten yhteydessä?

Erkki Liikasen komission puolesta antama täydentävä vastaus

(15. tammikuuta 2004)

Komissio ei ole tietoinen tutkimuksista, joihin arvoisa parlamentin jäsen viittaa. Komissio ei myöskään ole tietoinen siitä, että lääkinnällisten laitteiden nykyisten valvontajärjestelmien käytössä olisi ilmennyt ongelmia.

Sydämentahdistimien tulee olla aktiivisia implantoitavia lääkinnällisiä laitteita koskevan jäsenvaltioiden lainsäädännön lähentämisestä 20 päivänä kesäkuuta 1990 annetun neuvoston direktiivin 90/385/ETY (1) vaatimusten mukaisia. Vaatimusten mukaisesti laitteet on muun muassa suunniteltava ja valmistettava siten, että niiden käyttö ei, määritellyissä olosuhteissa ja suunniteltua tarkoitusta varten asennettuina, vaaranna potilaiden terveydentilaa tai turvallisuutta. Tarkemmin sanottuna laitteet on suunniteltava ja valmistettava siten, että mahdollisuuksien mukaan vältetään tai minimoidaan kohtuullisesti ennakoitavissa oleviin ympäristöolosuhteisiin, kuten magneettikenttiin, ulkoisiin sähköisiin vaikutuksiin, sähköstaattiseen purkaukseen, paineeseen tai paineen ja kiihtyvyyden vaihteluun, liittyvät vaarat. Valmistajan on myös toimitettava käyttöohje, jonka perusteella lääkäri voi opastaa potilasta laitteen käytön vasta-aiheista ja vaadittavista varotoimista. Käyttöohjeen tietoihin tulee sisältyä erityisesti varotoimet, joihin tulee ryhtyä laitteen altistuessa yllä mainituille vaikutuksille. Tietoja on päivitettävä uusien vaarojen ilmetessä.

Asiasta tehtyjen tutkimusten perusteella komissio katsoo, että matkapuhelimien aiheuttama sydämen-tahdistimen toiminnan häiritseminen voidaan estää, jos varmistetaan matkapuhelimen 20—30 senttimetrin etäisyys tahdistimesta.

Komissio odottaa, että uutta asiaa koskevaa tietoa saadaan tahdistinpotilaita hoitaneilta lääkäreiltä. Lisäksi kansallisten terveydenhuoltojärjestelmien täytynee toimittaa tietoja erilaisilla niiden käytettävissä olevilla tavoilla.

(1) EYVL L 189, 20.7.1990.
2.

Jos vastaus on myönteinen, osaako komissio sanoa myös, oliko näissä tapauksissa kyse matkapuhelimen valmistajan valmistamista akuista? Jos vastaus on kielteinen, aikooko komissio ottaa pikaisesti selvää kyseisistä tapauksista, kun on ilmennyt, että ne voivat sisältää uhan eurooppalaisten turvallisuutta ja terveyttä kohtaan?
FI Euroopan unionin virallinen lehti CE 78/17

(2004/C 78 E/0017)

KIRJALLINEN KYSYMYS P-0439/03

esittäjä(t): Elly Plooij-van Gorsel (ELDR) komissiolle

(12. helmikuuta 2003)

Aihe: Euroopan jälleenrakennus- ja kehityspankin (EBRD) ehdotus ”Draft proposal for an independent recourse mechanism”

G7-maat vahvistivat vuonna 2002 Genovassa, että monenvälisten rahoituslaitosten on luotava riippumaton ”compliance mechanism”. EBRD esitti siksi äskettäin ehdotuksen tällaiseksi mekanismiksi. Tähän ehdotukseen on toistaiseksi kiinnitetty Euroopassa vain vähän huomiota.

Washingtonissa sijaitseva Maailmanpankki perusti vastaavanlaisen instanssin jo vuonna 1993 luomalla ”Inspection Panel” -järjestelmän. Se toimii eräänlaisena ”avoimena ovena”, jota käyttäen kansalaiset voivat tehdä pankille valituksen, kun he katsovat kärsineensä tai voivansa kärsiä vahinkoa Maailmanpankin rahoittaman hankkeen johdosta.

”Inspection Panelin” kaksi entistä puheenjohtajaa ovat esittäneet EBRD:n ehdotuksesta seuraavat kommentit:

— paneelin riippumattomuus ehdotetussa ”compliance-mekanismissa” ei ole taattu

— kyseinen mekanismi kattaa vain osan EBRD:n toiminnasta

— tietojen julkistaminen tähän mekanismiin liittyvistä kysymyksistä on ehdollista ja epämääräistä

— paneeliin nimitetyillä henkilöillä ei ole riittävän selkeää itsemääräämisoikeutta ja mahdollisuutta tehokkaaseen työskentelyyn

— ehdotuksesta käy ilmi, että siinä painotetaan paljon enemmän ongelmien ratkaisua kuin ”compliancea”.

1. Tietääkö komissio EBRD:n ehdotuksesta ja jos tietää, onko se tutkinut ehdotuksen G8-ryhmän heinäkuussa 2000 laatimien kriteerien (riippumattomuus, avoimuus jne.) pohjalta?

2. Onko komissio samaa mieltä yllä esitetystä kritiikistä?

3. Jos on, aikooko komissio ryhtyä toimiin EBRD:n suhteen?

4. Aikooko komissio kiinnittää enemmän huomiota tähän ehdotukseen ja jos aikoo, millä tavalla?

Pedro Solbes Miran komission puolesta antama vastaus

(11. maaliskuuta 2003)

Riippumatonta valitusmenettelyä koskevasta ehdotuksesta on jo keskusteltu Euroopan jälleenrakennus- ja kehityspankin (EBRD) johtokunnassa ja hallintoneuvostossa. EBRD:ssä näistä kysymyksistä vastaa rahoitustoimia ja rahoituspolitiikkaa käsittelevä komitea, joka on suhtautunut asiaan yleisesti ottaen myönteisesti.

Lokakuussa 2002 EBRD käynnisti laajan julkisen lausuntokierroksen, joka toteutettiin pääasiassa pankin Internet-sivuston kautta. Saadut kommentit tutkitaan ja otetaan huomioon riippumatonta valitusmenettely-järjestelmää valmisteltaessa. Komissio on toimittanut parlamentin jäsenen huomautukset EBRD:n johtokunnalle.

On kuitenkin tähdennettävä, että päätöksentekovaltuudet tässä asiassa kuuluvat yksinomaan EBRD:n hallintoneuvostolle, jonka odotetaan tekevän päätöksen huhtikuussa 2003. Vaikka G8-ryhmän mailla, Euroopan unionilla ja sen kaikilla jäsenvaltioilla on edustaja EBRD:n hallintoneuvostossa, sen on otettava huomioon pankin toimivaltuudet ja toiminnan erityispiirteet.
FI Euroopan unionin virallinen lehti CE 78/590

(2004/C 78 E/0623)

KIRJALLINEN KYSYMYS E-3561/03

esittäjä(t): Jan Andersson (PSE) komissiolle

(1. joulukuuta 2003)

Aihe: Näennäisesti itsenäiset ammatinharjoittajat ja sosiaalinen polkumyynti

Ruotsin työmarkkinoilla ja etenkin rakennusalalla on viime vuosina ollut ongelmana, että ehdokasvaltioista kotoisin olevat työntekijät työskentelevät ruotsalaisten työehtosopimusten takaamaa tasoa huomattavasti alemmin palkoin ja huonommin työehdoin. Esimerkiksi puolalaiset rakennustyöntekijät voivat kiertää nykyisiä sääntöjä niin, että heidän ilmoitetaan olevan itsenäisiä ammatinharjoittajia, vaikka he ovatkin itse asiassa kaikin tavoin työntekijän asemassa. Näiden järjestelyjen taustalla on usein välitysyhtiö, joka välittää ulkomaalaisten työntekijöiden palveluja ruotsalaisille toimeksiantajille sekä auttaa työntekijöitä hankkimaan niin kutsutut F-veroliput ja muut tarvittavat todistukset. Välitysyhtiö toimii näissä tapauksissa selvästi työnantajana, mutta se käyttäytyy ulkopuolelta nähden aivan kuin se vain välittäisi itsenäisten ammatinharjoittajien tarjoamia palveluja.

Mikäli tällainen järjestely yleistyy, se saattaa johtaa järjestelmälliseen sosiaaliseen polkumyyntiin. On epätodennäköistä, että tilanne koskisi vain Ruotsia.

1. Mitä mieltä komissio on tästä tilanteesta?

2. Aikooko komissio ryhtyä joihinkin toimiin tämän ongelman ratkaisemiseksi?

Anna Diamantopouloun komission puolesta antama vastaus

(22. tammikuuta 2004)

Arvoisan parlamentin jäsenen selonteosta ei käy selvästi ilmi, kuuluvatko kuvatut olosuhteet palvelujen tarjoamisen yhteydessä tapahtuvasta työntekijöiden lähettämisestä työhön toiseen jäsenvaltioon 16. joulukuuta 1996 annetun Euroopan parlamentin ja neuvoston direktiivin 96/71/EY (1) soveltamisalaan.

Jos on kyse direktiivin 96/71/EY mukaisesta työntekijöiden lähettämisestä, työntekijän käsite määritellään kyseisen direktiivin 2 artiklan 2 kohdan mukaan sen jäsenvaltion lainsäädännössä, jonka alueelle työntekijä on lähetetty työhön.

Jos sitä vastoin on kyse henkilön siirtämisestä työskentelemään vakituisesti Ruotsissa, työehtojen ja -olojen henkilöllinen soveltamisala määräytyy myös tällöin yleensä Ruotsin lainsäädännön mukaan.

Tämän vuoksi vastaanottavan jäsenvaltion on toimittava niin, että parlamentin jäsenen mainitsema henkilöryhmä kuuluu sen työntekijöiden suojelua koskevan lainsäädännön piiriin.

(1) EYVL L 18, 21.1.1997.
FI Euroopan unionin virallinen lehti CE 84/29

(2004/C 84 E/0032)

KIRJALLINEN KYSYMYS E-2516/03

esittäjä(t): Herbert Bösch (PSE) komissiolle

(29. heinäkuuta 2003)

Aihe: Eurostat-työryhmä ja OLAFin riippumattomuus

Eurostatiin kohdistettujen syytösten seurauksena komissio päätti 9. heinäkuuta 2003 asettaa työryhmän. Komission lehdistötiedotteessa IP/03/979 kerrotaan, että asetetaan monialainen työryhmä, jonka tehtävänä on nopeuttaa tähän mennessä yksinomaan OLAFin suorittamaa sisäistä ja ulkoista tutkintaa. Lisäksi työryhmän tehtävänä on suorittaa kattava hallinnollinen tutkinta, jotta voidaan selvittää mahdollisiin taloudellisiin säännönvastaisuuksiin osallistuneiden virkamiesten ja muun henkilöstön henkilökohtainen vastuu. Työryhmää johtaa tietoyhteiskunnasta vastaavan pääosaston varapääjohtaja Peter Zangl, ja se kuuluu OLAFin pääjohtajan F.-H. Brimerin alaisuuteen.

Päätös on ristiriidassa sen päätöksen kanssa, jonka komissio teki 28. huhtikuuta 1999 Euroopan petostentorjuntaviraston (OLAF) perustamisesta (1) ja jolla komissio on siirtänyt virastolle komissiolle kuuluvaa toimivaltaa ulkoisten hallinnollisten tutkimusten alalla (päätöksen 2 artikla). Lisäksi se on ristiriidassa mainitun komission päätöksen 3 artiklan kanssa, koska 3 artiklassa nimenomaan taataan OLAFin riippumattomuus sen käyttäessä tutkintatoimivaltaansa. Varsinkin se, että työryhmän johtajaksi on nimitetty OLAFin ulkopuolinen virkamies, on ristiriidassa sen määräyksen kanssa, että OLAFin johtaja ei toimivaltaansa käyttäessään saa pyytää eikä ottaa ohjeita komissiolta.

Onko komissio tätä taustaa vasten ottanut huomioon vaaran, että työryhmän suorittaman tutkinnan kohteeksi joutuvat virkamiehet tai yritykset tekevät valituksen tutkinnan lainmukaisuudesta?

Mitä päätelmiä komissio tekee Euroopan yhteisöjen tuomioistuimen asioissa C-11/00 ja C-15/00 hiljattain antamista tuomioista, joissa tuomioistuin on korostanut OLAFin tutkimusten riippumattomuuden erityistä merkitystä?

(1) EYVL L 136, 31.5.1999, s. 20.
—

CESR hyväksyi huhtikuussa 2003 ensimmäisen tilinpäätösinformaatiota koskevan standardin (”Enforcement of standards on financial information in Europe”). Standardi on merkittävä askel kehitettäessä ja otettaessa käyttöön yhteinen lähestymistapa IAS-standardien täytäntöönpanoon Euroopassa.
4.

Neljännessä kysymyksessään parlamentin jäsen tiedustelee, voidaanko komission merkille panema ongelma ratkaista muuttamalla ympäristöalan tehtävien toteutuksesta vastaavia yrityksiä julkisten palvelujen harjoittajiksi. Tässä kysymyksessä näytetään viittaavan in house -suhteiden ongelmallisuuteen, sillä nämä suhteet eivät kuulu julkisia hankintoja koskevien sääntöjen soveltamisalaan. Yhteisöjen tuomioistuin on kuitenkin täsmentänyt tältä osin, että julkisia hankintoja koskevia sääntöjä sovelletaan aina, kun valtio tai alueellinen viranomainen (hankintaviranomaisen asemassa) antaa kolmannen osapuolen suoritettavaksi palvelun, paitsi niissä tapauksissa, joissa hankintaviranomainen valvoo kyseistä oikeushenkilöä samalla tavoin kuin se valvoo omia toimipaikkojaan ja joissa tämä oikeushenkilö harjoittaa pääosaa toiminnastaan hankintaviranomaisen kanssa. Pelkästään 100 prosentin osuuden haltuunotto ei siis riitä sen välttämiseen, että hankkeista on ensin järjestettävä tarjouskilpailu (asia C-l07/98, Teckal, tuomio 18.11.1999).
FI Euroopan unionin virallinen lehti CE 78/530

(2004/C 78 E/0551)

KIRJALLINEN KYSYMYS E-3367/03

esittäjä(t): Avril Doyle (PPE-DE) komissiolle

(14. marraskuuta 2003)

Aihe: Lasertekniikka ja säteilypäästöt

Lasertekniikka, jota käytetään tekniikan alalla teräsosien valmistamiseen, on kehittynyt huomattavasti kuluneen 10 vuoden aikana. Onko komissio tietoinen, että sellainen lasertekniikka toteutetaan valon vahvistamisella stimuloidun säteilyn avulla (Light Amplification by Stimulated Emissions of Radiation) ja että menetelmässä mukana olevat aineet ja sähkömagneettinen pöly leviävät ilmakehään?

Vesileikkauksessa sen sijaan käytetään vain vettä ja hiekkaa täsmälleen saman työn tekemiseen. Se on ainoastaan hitaampaa. Tämä menetelmä on kuitenkin täysin ympäristöä säästävä ja siitä ei synny pakokaasuja.

Voiko komissio ilmoittaa, voidaanko tällaiselle ympäristölle suotuisalle tekniselle menetelmälle antaa rahoitusta tai onko olemassa muita keinoja, joita voidaan tutkia rahoitusmahdollisuuksien selvittämiseksi?

Philippe Busquinin komission puolesta antama vastaus

(19. joulukuuta 2003)

Komissio on tietoinen laser- ja vesileikkausmenetelmien eduista ja haitoista.

Cordis-hankkeiden tietokannassa (http://dbs.cordis.lu/search/en/simple/EN_PROJ_simple.html) suoritettu haku osoittaa, että aiempiin puiteohjelmiin kuuluneissa erilaisissa ohjelmissa on rahoitettu huomattava määrä (yli 20) vesisuihkutekniikkaan liittyviä hankkeita. Laser- ja vesileikkausmenetelmien suhteellisen pitkälle edenneestä kehittelystä johtuen teollisuusteknologian linjassa suoritetaan nykyisin vain vähän niihin liittyvää tutkimusta, ja tutkimuksissa keskitytään rajatumpiin erikoisaloihin (esim. G1ST-CT-2002, kovapinnoitteiden hiovan vesisuihkupoistomenetelmän kehittäminen korvaamaan ympäristölle vaarallisen kemiallisen irrottamisen ja G1RD-CT2002-00746, läpinäkyvien materiaalien työstäminen (laserilla) moninkertaisen absorption avulla).

Kuudennen puiteohjelman ensisijainen aihealue ”Nanoteknologia ja nanotieteet, älykkäät materiaalit ja uudet tuotantomenetelmät ja -laitteet” voisi tarjota rahoitusmahdollisuuksia uusille vesisuihkutekniikkaan liittyville tutkimuksille edellyttäen että tutkimusta ja teknologian kehittämistä (TTK) koskevissa ehdotuksissa pystytään osoittamaan niiden riittävän innovoiva luonne ja selvä edistys tutkimuksen nykyvaiheeseen nähden. Kyseisen ensisijaisen aihealueen tutkimusohjelmaan sisältyy yleisemmällä tasolla tutkimusala, jonka tarkoituksena on edistää teollisen tuotannon kestävää kehitystä ja vähentää ympäristöön ja terveyteen kohdistuvia haittavaikutuksia.
4.

Luontotyyppien sekä luonnonvaraisen eläimistön ja kasviston suojelusta 21. toukokuuta 1992 annetun neuvoston direktiivin 92/43/ETY, jäljempänä ”luontotyyppidirektiivin”, osalta muistutetaan, että tässä direktiivissä viitataan nimenomaan luontotyyppeihin eikä maankäyttöön. Liitteissä I ja II luetellut luontotyypit ja lajit pitäisi sisällyttää Natura 2000 -alueiden verkostoon direktiivin 4 artiklassa vahvistetun menettelyn ja liitteessä III vahvistettujen valintaperusteiden mukaisesti. Direktiivin mukainen yhteisön tärkeinä pitämien alueiden osoittaminen perustuu näin ollen alueen luontotyyppien ja siellä elävien lajien ekologiseen laatuun eikä alueen maankäyttöluokitukseen. Hiljattain ehdotettu Kreikan metsälaki ei muuta luontotyyppidirektiiviin ja Kreikan ehdottamaan luetteloon yhteisön tärkeinä pitämistä alueista sisällytettyjen luontotyyppien luokitusta. Koska Kreikan ehdotus yhteisön tärkeinä pitämistä alueista perustui liitteen III valintaperusteisiin eikä maankäyttöperusteisiin, luettelon ei odoteta muuttuvan. Komissio hyväksyy todennäköisesti vuoden 2004 loppuun mennessä luettelon yhteisön tärkeinä pitämistä alueista Välimeren alueella. Ehdotettujen yhteisön tärkeinä pitämien alueiden valitsemisen osalta on pidettävä mielessä, että jäsenvaltioilla on yleinen velvoite varmistaa, ettei direktiivin tavoitteita vaaranneta. Myös ennen yhteisön luettelon hyväksymistä jäsenvaltioiden viranomaisten on ainakin pidätyttävä kaikesta sellaisesta toiminnasta, joka saattaa merkittävästi vaarantaa kansallisessa luettelossa olevan alueen koskemattomuutta, aiheuttaa luontotyypin heikentymistä tai merkittävästi häiritä lajeja. Lisäksi on korostettava, että 12, 13 ja 14 artiklan säännöksiä, jotka kattavat tietyt kasvi- ja eläinlajit, sovelletaan direktiivin voimaantulopäivästä eli 10. kesäkuuta 1994 lähtien. Mitä tulee alueiden käyttöön, jokaisen asianosaisen jäsenvaltion tulisi kuuden vuoden kuluessa yhteisön tärkeinä pitämiä alueita Välimeren alueella koskevan luettelon hyväksymisestä osoittaa ne erityisten suojelutoimien alueiksi ja vahvistaa asianmukaiset painopisteet. Kreikan metsälain hyväksymisen ja täytäntöönpanon jälkeen komissio arvioi vaikutusta, joka maankäyttö-luokituksen mahdollisilla muutoksilla saattaa olla ehdotettuihin yhteisön tärkeinä pitämiin alueisiin, ja ryhtyy kaikkiin tarvittaviin toimenpiteisiin varmistaakseen yhteisön ympäristölainsäädännön noudattamisen.
FI Euroopan unionin virallinen lehti CE 84/48

(2004/C 84 E/0053)

KIRJALLINEN KYSYMYS P-3053/03

esittäjä(t): María Valenciano Martínez-Orozco (PSE) komissiolle

(9. lokakuuta 2003)

Aihe: HIV ja aids Kiinassa

Human Rights Watch -ihmisoikeusjärjestö (HRW) julkaisi 8. syyskuuta 2003 raporttinsa ”Suljetut ovet: HI-viruksen kantajien ja aidsiin sairastuneiden ihmisoikeudet Kiinassa”, jonka mukaan syrjintä, tiedon puute, salailu ja monien sairastuneiden hoidon puute levittävät HI-virusta ja aidsia Kiinassa.

Espanjalainen sanomalehti El País julkaisi 30. syyskuuta 2003 11-vuotiaan HIV-positiivisen Zhang Xiaqingin dramaattisen tarinan. Hän sai tartunnan 9-vuotiaana vuonna 1995 tehdyn verensiirron seurauksena, mutta hänen vanhempansa eivät voi järjestää hänelle hoitoa, eikä häntä ole päästetty kouluun. Hän on yksi Henanissa 90-luvulla toimineen verikaupan vuoksi sairastuneista ihmisistä, joita Kiinan viranomaisten mukaan on 250 000, aids-järjestöjen mukaan miljoona.

Vaikka Kiina on tunnustanut verensiirtotragedian ja ryhtynyt joihinkin toimenpiteisiin, se sallii HRW:n mukaan edelleen lääni- ja paikallisviranomaisten harjoittaman salailun. Ne estävät kansalaisjärjestöjä ja lehtimiehiä vierailemasta kylissä, joihin HI-virus ja aids on levinnyt. Yhtään vastuullista ei ole HRW:n mukaan tuomittu skandaalista, mutta sen julki tuoneita ihmisiä on pidätetty valtionsalaisuuksien paljastamisesta.

YK on varoittanut, että vuonna 2010 sairastuneita on jo 10 miljoonaa, jos pikaisiin toimiin ei ryhdytä.

Aikooko komissio sisällyttää lokakuussa järjestettävän EU:n ja Kiinan viidennen huippukokouksen asialistalle aidsiin sairastuneiden ja hoitoa vaille jätettyjen ihmisten oikeuksien kunnioittamisen ja toimia sen puolesta, että vähintäänkin järjestetään oikeudenkäyntejä, jotta selvitetään vastuukysymykset ja voidaan alkaa maksaa korvauksia, joita ilman nämä ihmiset on tuomittu vääjäämättä kärsimään ja kuolemaan ilman hoitoa?

Christopher Pattenin komission puolesta antama vastaus

(7. marraskuuta 2003)

Komissio antoi äskettäin unionin ja Kiinan välisiä suhteita koskevan kertomuksen, jossa se toteaa pitävänsä hankinnaisen immuunivajauksen (aids) levinneisyyttä Kiinassa nykyisellään vakavana uhkana maan pitkän aikavälin kehitykselle ja edellyttävän päättäväisiä toimia. Komissio osallistuu aids-epidemian torjuntaan Regensburgin yliopiston lääketieteellisen mikrobiologian laitoksen koordinoiman ohjelman kautta, jota se on rahoittanut vuodesta 1997.

Komissio on parlamentin jäsenen tavoin huolissaan aidsiin sairastuneiden ihmisten tilanteesta Kiinassa. Unioni otti ihmisoikeuksiin liittyvät kysymykset uudelleen esiin Beijingissä 30. lokakuuta 2003 järjestetyssä kuudennessa unionin ja Kiinan välisessä huippukokouksessa. Unioni on käynyt ihmisoikeuksia koskevaa kahdenvälistä vuoropuhelua Kiinan kanssa vuodesta 1996. Seuraava vuoropuheluun liittyvä tapaaminen on Beijingissä 25. ja 26. marraskuuta 2003. Näyttää siltä, että tässä yhteydessä voidaan parhaiten käsitellä aidsin uhrien tilannetta.
1.

Neuvosto uskoo, että Somalian erilaisten ryhmittymien välinen kokonaisvaltainen ja laajapohjainen rauhansopimus on tehokkain tapa saavuttaa pysyvä rauha ja saada aikaan liittohallitus. EU on tukenut aktiivisesti IGADin rahoittamaa sovittelu- ja rauhanprosessia tekemällä kantansa selväksi julkisissa päätelmissä ja julkilausumissa sekä diplomaattisissa virallisissa yhteydenotoissa keskeisiin osapuoliin. EU osallistuu konferenssiin kansainvälisen tarkkailijaryhmän osana ja pyrkii päättäväisesti edistämään Nairobin konferenssin saattamista myönteiseen päätökseen. Huolimatta keskusteluissa toistuvasti ilmenneistä takaiskuista EU aikoo jatkaa ponnistuksiaan ja korostaa kaikille somalijohtajille, että on tärkeää jatkaa rauhanprosessissa etenemistä ja pidättyä kaikista toimista, jotka voisivat häiritä konferenssia. EU on toimittanut huomattavaa taloudellista tukea jäsenvaltioiden kahdenvälisten avustusten lisäksi. Komissio on myöntänyt rauhanprosessiin 5,6 miljoonaa euroa.
—

Azorit voivat myös osallistua maaseudun kehittämistä koskeviin unionin ohjelmiin, joita ovat muun muassa Poseima-ohjelma. On korostettava, että Portugalin viranomaisilla on kummassakin tapauksessa vastuullinen tehtävä, sillä heidän on määriteltävä voimassa olevan sääntelykehyksen mukaisia ensisijaisia erityistoimia, ja tällä tavoin ne voivat myös antaa Azorien maataloudelle muita vaihtoehtoja.
FI Euroopan unionin virallinen lehti CE 78/584

(2004/C 78 E/0618)

KIRJALLINEN KYSYMYS E-3552/03

esittäjä(t): Gabriele Stauner (PPE-DE) komissiolle

(1. joulukuuta 2003)

Aihe: Euroopan unionin tutkimusohjelmiin myöntämä rahoitus Ukrainassa

Lehdistötietojen mukaan ukrainalaisen Harkovan kaupungin alueella on vuosina 1996—2003 kadonnut 700 lasta, joista yli 300:n kohtalosta ei tähän päivään mennessä ole mitään tietoa. ZDF-televisiokanavan 12. lokakuuta 2003 lähettämässä ”Mona Lisa” -ohjelmassa esitettiin raskaita syytöksiä erästä harkovalaista sairaalaa kohtaan, koska kuolleina syntyneiden lasten ja lapsen kuolemaan johtaneiden keskenmenojen määrä on sairaalassa huomiota herättävän korkea. Joukkohaudasta on löydetty sikiöiden ja vauvojen ruumiita, joista on poistettu elimet.

Pyydän komissiota vastaamaan seuraaviin kysymyksiin:

1. Rahoitetaanko Euroopan unionin varoista alkioiden ja aikuisten kantasoluja käyttävää tutkimusta Ukrainassa?

2. Mille laitoksille tai järjestöille varat siinä tapauksessa myönnetään?

3. Pitääkö komissio mahdollisena, että tällaista tutkimustoimintaa, jossa väärinkäytetään sikiöitä tai vastasyntyneitä, rahoitetaan muista Euroopan unionin tutkimusvaroista?

4. Tietääkö komissio, voisiko kadonneiden vastasyntyneiden tai kuolleina syntyneiden vauvojen silmiinpistävän korkea määrä liittyä ihmissoluja käyttäviin tutkimushankkeisiin Ukrainassa?

Chris Pattenin komission puolesta antama vastaus

(22. tammikuuta 2004)

1.ja 2. EU ei rahoita viidennen puiteohjelman (1998—2002) eikä tämänhetkisessä kuudennen puiteohjelman (2002—2006) täytäntöönpanovaiheessa mitään sellaista tutkimushanketta, joka koskisi alkioiden tai aikuisten kantasoluja ja jossa olisi ukrainalainen osapuoli.

3. Komissio ei usko, että EU:n myöntämää apua, varsinkaan Tacis-ohjelman (tekninen apu uusille itsenäisille valtioille) rahoitusta, käytetään sellaisen tutkimustoiminnan rahoittamiseen, johon liittyisi sikiöiden tai vastasyntyneiden käyttöä.